
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 61
                                                               din 30 martie 2023
privind achiziționarea pentru Spitalul Municipal Sighișoara a unui echipament de rezonanță magnetică nucleară (RMN) și alocarea sumei necesare în bugetul local pe anul 2023
Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 7.256/22.02.2023 și la Consiliul Local Sighișoara cu nr. 8.092/27.02.2023, de referatul de aprobare, înregistrat cu nr. 7.256/22.02.2023 al grupului de consilieri locali ai Partidului Național Liberal (P.N.L.), ai Partidului Social Democrat (P.S.D.), precum și al consilierului local al Partidului Mișcarea Populară (P.M.P.), în calitate de inițiatori, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;
Ținând cont de prevederile Ordonanței de Urgență a Guvernului nr. 57/2019 privind Codul administrativ, cu modificările şi completările ulterioare, cu precădere de cele ale art. 129 alin. (9) lit. a) din aceasta;
Având în vedere nota de fundamentare privind utilitatea dotării Spitalului Municipal Sighișoara cu un aparat de Rezonanță Magnetică Nucleară (RMN), redactată de Spitalul Municipal Sighișoara;

Având în vedere prevederile art. 193, alin. (1), lit. c) și alin. (5), art. 199 din Legea nr. 95/2006 privind reforma în domeniul sănătății, republicată, cu modificările și completările ulterioare;
Având în vedere prevederile Legii nr. 273/2006 privind finanțele publice locale, cu modificările şi completările ulterioare;
Ținând cont de art. 7 din Legea nr. 52/2003 privind transparența decizională în administrația publică, cu modificările și completările ulterioare;

Având în vedere Raportul de specialitate cu nr. 1.204/21.03.2023 al Spitalului Municipal Sighișoara, înregistrat la Municipiul Sighișoara cu nr. 11.228/22.03.2023, prin care se propune autorităţii publice locale aprobarea achiziționării pentru Spitalul Municipal Sighișoara a unui echipament de rezonanță magnetică nucleară (RMN) și alocarea sumei necesare în bugetul local pe anul 2023;
Având în vedere avizele favorabile ale tuturor comisiilor pe domenii de specialitate;  
În conformitate cu prevederile art. 129 alin. (1), alin. (2) lit. b), lit. d), alin. (7) lit. c) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
În temeiul prevederilor art. 139 alin. (1) și alin. (3) lit. h) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ș T E:
Art. 1. Consiliul Local al Municipiului Sighișoara aprobă achiziționarea pentru Spitalul Municipal Sighișoara, în condițiile legii, a unui aparat RMN - echipament cu rezonanță magnetică nucleară.
Art. 2. Consiliul Local al Municipiului Sighișoara aprobă alocarea sumei de 4.500.000 lei din bugetul local al U.A.T. Sighișoara pe anul 2023, valoarea echipamentului medical, menționat la art. 1, precum și includerea acestuia în lista de investiții pe anul 2023.

Art. 3. Se încredințează cu ducerea la îndeplinire a prevederilor prezentei hotărâri Primarul Municipiului Sighișoara, Biroul Buget, Contabilitate, Salarizare – Direcția Economică din cadrul aparatului de specialitate al Primarului Municipiului Sighișoara, Comitetul Director al Spitalului Municipal Sighișoara și Managerul Spitalului Municipal Sighișoara.
   Art. 4. Prin grija Secretarului General al Municipiului Sighișoara d-na Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

        Moiseș Florian Dan           
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
   Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;
  1 ex. Secretar General;
  2 ex. Biroul Buget, Contabilitate, Salarizare – Direcția Economică;
  3 ex. Spitalul Municipal Sighişoara.
11 ex.

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 61/30.03.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


